Il-11 ta' Ottubru, 2017  Struttura Rurali li fiha wkoll post ta' osservazzjoni ta' żmien it-Tieni Gwerra Dinjija fi Triq Emvin CremonaParti min-Naxxarnn  (ara l-pjanta f'paġna 11,445) hi ta' valur storiku, arkitettoniku u ta' valur fil-kuntest li tinstab fih, hekk li għandha tiġi nkluża fil-lista ta' Proprjetà Skedata, skont ittermini tal-Artiklu 57 tal-Att tal-2016 dwar l-Ippjanar talIżvilupp.  L-Awtorità hija wkoll tal-fehma li l-proprjetà msemmija tinsab fil-periklu li jiġrilha iktar ħsara jew tinqered.  L-Awtorità tinnota li l-proprjetà qed titħalla fi stat ta' abbandun u qed tiġġarraf, u qed issofri ħsarat irreversibbli (bħal tiġrif ta' soqfa u vandaliżmu, deterjorazzjoni naturali, u li parti mill-hajt ta' barra ikkrolla u ġġarraf fil-jiem riċenti), li jxejjen il-valur ta' Patrimonju tal-imsejħa proprjetà, u għalhekk l-Awtorità qiegħda toħroġ Ordni ta' Emerġenza għall-Konservazzjoni fir-rigward ta' dan is-sit imsemmi hawn fuq, skont Artiklu 58 tal-Att dwar l-Ippjanar talIżvilupp.  (i) Il-proprjetà għandha titqies bħala proprjetà skedata ta' Grad 2, skont l-iSPED paragrafu 1.13 minħabba il-valur storiku, arkitettoniku u għall-kuntest li tinstab fih.  (ii) L-ebda tkissir, twaqqiegħ, ħsara, żvilupp, irdim, ċaqliq ta' materjal, tneħħija ta' ġebel, skavi, jew alterazzjonijiet, inklużi ta' fittings u aperturi, ma jista' jsir fl-ebda parti talproprjetà msemmija.  (iii) Fi żmien 7 ijiem mill-pubblikazzjoni ta' din l-Ordni, is-sid għandu jissottometti lill-Awtorità tal-Ippjanar proposta ta' Restoration Method Statement sabiex jerġa' jibni u jirrestawra għall-istat oriġinali tagħhom il-partijiet  Gazzetta tal-Gvern ta' Malta 19,883  kollha li waqgħu jew twaqqgħu, u biex jitranġaw u jiġu restawrati l-partijiet li huma jew jistgħu jkunu fi stat ta' ħsara strutturali. Kemm jista' jkun għandu jintuża l-istess ġebel li għadu fuq is-sit. Kemm-il darba ma' jsirx dan l-Awtorità talIppjanar twettaq ix-xogħol meħtieġ kif deskrit hawn fuq a spejjeż tas-sid skont l-Att.  (iv) Is-sid għandu jwettaq ix-xogħlijiet biex jirrimedja l-ħsarat fi żmien tliet xhur mir-risposta tal-Awtorità talIppjanar skont l-istruzzjonijiet u kundizzjonijiet mogħtija fir-risposta.  (v) Kull użu fil-konfini tal-proprjetà msemmija hawn fuq għandu jkollu permess validu maħruġ mill-Awtorità talIppjanar.  (vi) Kull żvilupp, tibdil jew interventi oħra li jistgħu jsiru fuq il-proprjetà msemmija, għandhom jiġu approvati minn qabel mill-Awtorità tal-Ippjanar b'konsultazzjoni masSovrintendenza tal-Patrimonju Kulturali.  (vii) Ix-xogħlijiet għandhom isiru taħt is-sorveljanza talAwtorità tal-Ippjanar a spejjeż tas-sid.  (viii) Il-manutenzjoni tal-bini kollu f'din il-proprjetà hija r-responsabbiltà esklussiva tas-sid, li għandu jindukrah u jżommu f'kundizzjoni tajba b'mod regolari.  Din l-Ordni tibqa' fis-seħħ għal żmien 12-il xahar mid-data tal-pubblikazzjoni ta' din l-Ordni. Skont l-Artiklu 58 (4) talAtt, kull appell lit-Tribunal minn din l-Ordni ta' Emerġenza għall-Konservazzjoni ma' jissospendix l-eżekuzzjoni ta' din l-Ordni.  Kwalunkwe programm ta' restawr fil-futur għandu jitfassal fuq il-kriterji stabbiliti fil-Konvenzjonijiet, Charters u protokolli stabbiliti mill-Kunsill tal-Ewropa u l-UNESCO li Malta ffirmat għalihom.  Jekk il-proprjetà jiġrilha ħsara, tinbidel, titwaqqa' jew tinqered għal kollox bi ksur ta' din l-Ordni, l-Awtorità teżerċita s-setgħat tagħha ta' infurzar, kif imfissra fl-Att ta' 2016 dwar l-Ippjanar tal-Iżvilupp. L-Att jaħseb għal pieni ħorox għall-kontravenzjonijiet fuq Proprjetà Skedata.  L-10 ta' Ottubru, 2017  Il-11 ta' Ottubru, 2017  Avviż mir-Reġistru tal-Prim'Awla tal-Qorti Ċivili  Kull min jidhirlu li għandu interess u jrid jopponi dik it-talba, b'dan l-avviż huwa msejjaħ sabiex ifisser il-fehma tiegħu, b'nota li għandha tiġi ppeżentata fir-Reġistru ta' dawn il-Qrati fi żmien ħmistax-il ġurnata mill-ħruġ ta' dan l-avviż fil-Gazzetta tal-Gvern.  Dawk illi, fiż-żmien fuq imsemmi, ikunu ppreżentaw dik in-nota, għandhom jiġu notifikati b'kopja tar-rikors ġuramentat hawn fuq imsemmi bil-ġurnata li tingħata għassmigħ tal-kawża.  Reġistru tal-Qorti Superjuri, illum, id-9 ta' Ottubru, 2017  Avviż mir-Reġistru tal-Prim'Awla tal-Qorti Ċivili  Kull min jidhirlu li għandu nteress u jrid jopponi dik it-talba, b'dan l-avviż huwa msejjaħ sabiex ifisser il-fehma tiegħu, b'nota li għandha tiġi ppeżentata fir-Reġistru ta' dawn il-Qrati fi żmien ħmistax-il ġurnata mill-ħruġ ta' dan l-avviż fil-Gazzetta tal-Gvern.  Dawk illi, fiż-żmien fuq imsemmi, ikunu ppreżentaw dik in-nota, għandhom jiġu notifikati b'kopja tar-rikors ġuramentat hawn fuq imsemmi bil-ġurnata li tiġi mogħtija għas-smiegħ tal-kawża.  Illum, 10 ta' Ottubru 2017. 